**DĖL ROKIŠKIO RAJONO SAVIVALDYBĖS TURTO PERDAVIMO LAIKINAI VALDYTI, NAUDOTI IR DISPONUOTI JUO PATIKĖJIMO TEISE**

2021 m. birželio 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašu, patvirtintu Rokiškio rajono savivaldybės tarybos 2021 m. balandžio 30 d. sprendimu Nr. TS-111 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“, Rokiškio rajono savivaldybės taryba nusprendžia:

1. Perduoti Rokiškio rajono savivaldybei nuosavybės teise priklausantį turtą valdyti, naudoti ir disponuoti juo patikėjimo teise bei apskaityti įstaigos balanse:
	1. Rokiškio socialinės paramos centrui, kodas 173234044, buveinės adresas: Vytauto g. 25, Rokiškis, turtą pagal sąrašą (1 priedas), turto įsigijimo vertė 2021 m. gegužės 31 d. – 71,04 Eur;
	2. Rokiškio kultūros centrui, kodas 191570541, buveinės adresas: Respublikos g. 96, Rokiškis, turtą pagal sąrašą (2 ir 3 priedai), turto įsigijimo vertė 2021 m. gegužės 31 d. – 25647,80 Eur, turto likutinė vertė 2021 m. gegužės 31 d. – 1800,58 Eur;
	3. Obelių socialinių paslaugų namams, kodas 290257110, buveinės adresas: Mokyklos g. , Obeliai, Rokiškio r. sav., turtą pagal sąrašą (4 ir 5 priedai), turto įsigijimo vertė 2021 m. gegužės 31 d. – 27396,76 Eur, turto likutinė vertė 2021 m. gegužės 31 d. – 6904,65 Eur;
	4. Rokiškio r. Pandėlio universaliam daugiafunkciniam centrui, kodas 302662322, buveinės adresas: Kraštinės g. 9, Pandėlys, Rokiškio r. sav., turtą pagal sąrašą (6 priedas), turto įsigijimo vertė 2021 m. gegužės 31 d. – 2487,41 Eur;
	5. Rokiškio r. Panemunėlio mokyklai daugiafunkciniam centrui, kodas 190251195, buveinės adresas: Kamajų g. 11, Panemunėlio glž. st., Panemunėlio sen., Rokiškio r. sav., turtą pagal sąrašą (7, 8 priedai), turto įsigijimo vertė 2021 m. gegužės 31 d. – 15540,55 Eur, turto likutinė vertė 2021 m. gegužės 31 d. – 0,00 Eur.
2. Įgalioti Rokiškio rajono savivaldybės administracijos direktorių, jo nesant – administracijos direktoriaus pavaduotoją, pasirašyti 1 punkte nurodyto Rokiškio rajono savivaldybės turto, perduodamo valdyti, naudoti ir disponuoti juo patikėjimo teise, perdavimo-priėmimo aktus.
3. Skelbti sprendimą savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Kristina Tūskienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TURTO PERDAVIMO LAIKINAI VALDYTI, NAUDOTI IR DISPONUOTI JUO PATIKĖJIMO TEISE“ AIŠKINAMASIS RAŠTAS**

2021 m. birželio 8 d.

Rokiškis

**Parengto sprendimo projekto tikslai ir uždaviniai.**

Perduoti Rokiškio rajono savivaldybei (toliau – Savivaldybė) nuosavybės teise priklausantį turtą valdyti, naudoti ir disponuoti juo patikėjimo teise Savivaldybės biudžetinėms įstaigoms.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymo 16 straipsnio 2 dalies 26 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalis (toliau – Įstatymas), Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašas, patvirtintas Rokiškio rajono savivaldybės tarybos 2021 m. balandžio 30 d. sprendimu Nr. TS-111 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“.

**Sprendimo projekto esmė.**

Vadovaudamasi Valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Rokiškio rajono savivaldybės taryba priima sprendimą dėl turto perdavimo valdyti, naudoti ir disponuoti juo patikėjimo teise.

Rokiškio socialinės paramos centrui 2021 m. balandžio 26 d. buvo perduota patikėjimo teise valdyti naudoti ir disponuoti lengvasis automobilis „VW Passat“, kuris skirtas švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimui ir koordinavimui bei kitai įstaigos nuostatuose nurodytai veiklai vykdyti. Siūlome patikėjimo teise perduoti šiam lengvajam automobiliui priskirtas padangas saugiam automobilio eksploatavimui.

Atsižvelgiant, kad nuo 2021 m. liepos 1 d. visi kultūros darbuotojai perkeliami iš seniūnijų į biudžetines kultūros įstaigas – Rokiškio kultūros centrą, Obelių socialinių paslaugų namus, Rokiškio r. Panemunėlio mokyklai daugiafunkciniam centrui ir Rokiškio r. Pandėlio universalų daugiafunkcinį centrą, – siūloma patikėjimo teise perduoti kultūros veiklai reikalingą ir šiuo metu seniūnijose kultūroms veiklai skirtą turtą.

**Galimos pasekmės, priėmus siūlomą tarybos sprendimo projektą:**

**teigiamos** – efektyviai vykdomos biudžetinėms įstaigoms perduotos funkcijos ir už užtikrinamas efektyvus turto naudojimas;

**neigiamos** – nebus.

**Kokia sprendimo nauda Rokiškio rajono gyventojams.**

Tiesioginės naudos nėra.

**Finansavimo šaltiniai ir lėšų poreikis**.

Sprendimo įgyvendinimui papildomų savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vedėjos pavaduotoja | Kristina Tūskienė |